Hirdetmény: Ebösszeírás.
Tisztelt jászberényi ebtartó!
Az állatok védelméről és kíméletéről szóló 1998. évi XXVIII. törvény 42/B. § (1) bekezdése alapján Jászberény Város Önkormányzata ebrendészeti feladatainak elvégzése érdekében, illetve a veszettség elleni oltás járványvédelmi vonatkozásaira való tekintettel Jászberény város közigazgatási területén,
2013. szeptember 15-től november 30-ig terjedő időszakban ebösszeírást végez.
A bejelentőlap letöltése itt.
Felhívom figyelmét, hogy az eb tulajdonosa, tartója köteles a törvényben előírt adatokat az önkormányzat rendelkezésére bocsátani. Az adatszolgáltatási kötelezettség elmulasztása állatvédelmi bírságot vonhat maga után, melynek legkisebb összege az állatvédelmi bírságról szóló 244/1998. (XII. 31.) Korm. rendeletben foglaltak alapján 30.000.-Ft.
• A kitöltött bejelentőlap a Jászberényi Polgármesteri Hivatal /5100 Jászberény, Lehel vezér tér 18./ portáján kihelyezett gyűjtőládába személyesen leadható;
• postai úton a Jászberényi Polgármesteri Hivatalnak /5100 Jászberény, Lehel vezér tér 18./ címezve,
• a honlapról letölthető bejelentőlap kitöltésével, szkennelésével és elektronikus úton való beküldésével az ebosszeiras2013@jaszbereny.hu e-mail címre,
• a bejelentő lap megküldésével az 57/505-713 faxszámra.
Tájékoztatom, hogy az adatszolgáltatási kötelezettség teljesítését és a benyújtott adatlapok valóságtartalmát a Polgármesteri Hivatal munkatársai ellenőrizni fogják.
A bejelentőlap leadásának határideje: 2013. október 31.
rögzítette: pragma, dátum: 2013-09-10